Nīwe Sǣland


|Þēodlic cwide: Nān. Fyrn "Onward"|
|Ambihtlica sprǣca||Nīwe Englisc, Māwrisc, Nīwsǣlendisc Tācna Gereord|
|Hēafodstōl||Wellingatūn|
|Mǣst burg||Aucland|
|Cwēn||Elisabeþ II|
|Gemǣne Gereca||Sir Jerry Mateparae|
|Forma Þegn||John Key|
|Mearc


- Getæl
- % wæter
|Mǣþ 73.


268,680 km²
Unhefig
|Lēodrǣden


- Getæl (æfter apinsunge þæs 2013. gēares)
- Þiccness
|Mǣþ 120.


4,451,017
16.5/km²
|Sundorrīcehād


- Tælmearc
|Fram þǣm Geāndan Cynerīce


Hāligmōnaðes þæs 26. dæges þæs 1907. gēares
|Full rīces wæstm (PPP)


- Getæl (æfter apinsunge þæs 2011. gēares)
- ǣlces menn wæstm
|Mǣþ 45.


$122.193 þūsend þūsenda þūsenda
$27,668
|Feohtācn||Nīwsǣlandisc dolere (NZD)|
|Tīdgeardas||UTC +12 NZST


UTC +13 NZDT (fram Winterfylleðe oþ Hrēþmōnaþ)
|Rīcisce antefnas||God Defend New Zealand


God Save the Queen
|Rīcisc blōstma||Cohwai|
|Rīces genettnama||.nz|
|Feorrsprecenda rūnword||+64|
Nīwe Sǣland is rīce þe standeþ on twǣm micelum īegum and fela læssena īega in þǣm sūþwesternan dǣle Sericus Gārsecges. In þǣre Māwriscan sprǣce is Nīwe Sǣland Aotearoa gehāten, þe in Māorisce mǣneþ "Land þæs Langan, Hwītan Wolcnes".
Nīwe Sǣland hæfþ þegnhād for þǣm ūtweardþingum þāra selfwealdendena landa:
Ēac befēhþ þæt rīce ānne ūtweardne landscipe:
Innungbred
Scortness[adihtan | ādihtan fruman]
On Nīwes Sælandes fēower þūsenda þūsenda and fīf hundreda þūsenda manna, fornēan þrēo þūsendu þūsenda wuniaþ on þǣre Norþīege and ān þūsend þūsenda manna on þǣre Sūþīege. Þās īega sind ongemang þǣm brādostum in þǣre worulde and þæt heora micelness ætsamne is gelīc þǣre þāra Bryttisca Īega oþþe Coloradorīces. Ēac Aotearoa, Māorisc nama tō Nīwum Sælande wæs Niu Tireni, þe is of þǣm Engliscan naman.
Þā ōðra īega habbaþ swīðe læs lēoda and swīðe læssan landbrǣdu. Þā hēafodlicostan þisra īeglanda sindon:
- Stewartīeg (besūþan þǣre Sūþīege), sēo þridde īeg landes gēape mid lēodrǣdenne þe is fōrnēan 400 oneardienda.
- Waihekeīeg, īeg on Auclandes Hawraciflēote, and, mid fornēan 7,000 hāda (mid swīðe mā on sumere), sēo þridde īeg on Nīwum Sǣlande þurh hēafodrīm.
- Grēatclūstorīeg, beēastan þǣm Hawraciflēote
- þā Cethāmīega, ūtlicgende þrēat īega mid hēafodrīme þe is fornēan 750 hāda.
Stedas in Nīwum Sǣlande[adihtan | ādihtan fruman]
- Hēafodlic dǣl: Hwangarei, Aucland, Hameldūn, Tawranga, Rotoruwa, Gisburna, Napier, Hæstingas, Nīwe Plȳmmūþ, Wanganui, Norðerne Palmeratūn, Weolingtūn, Nelsunu, Crīstcirice, Timaru, Dūnedin, Infercargill
Stǣr[adihtan | ādihtan fruman]
Nīwe Sǣland is ān betweox þǣm nīwostum gesetedum grēatum landum. Felaīegisc gesettendas tōcōmon gelīce sumes tīman betweox þǣm 500. gēare and þǣm 1300. gēare æfter Crīste, and cenedon þā inlendiscan Māwriscan folc.
Se forma þāra Europiscena þe sind gecūþ cuman tō Nīwum Sǣlande wǣron fram Abele Janszoone Tasmane gelǣdd, þe oferseglode tō þǣm westernan sǣgemǣre þǣre Sūþīege and þǣre Norþīege þæs 1642. gēares. Þā Niðerlendiscan wēndon þæt hit ān land wǣre þe hī nemnedon Staaten Landt. Siþþan wæs hit "Nieuw Zeeland" gehāten æfter þǣre stōwe on Batafie þǣr hī wǣron staðolodon, þe endebyrdlīce wæs gehāten æfter heora scīre Sǣland. On þǣm 1769. gēare Hēafodmann James Cook ongann wīdlica hāwunga þāra īega. Þēos fōreēode Europiscne hwælhuntað and endlīce hefige Europisce landbūinge.
Nīwe Sǣland wearþ Englisc landbūness þurh þā Fōrewearde Waitangiges þæs 1840. gēares, þe ēac gehēt "fullne hēafodmannscipe" (hāteþ tino rangatiratanga on Māwrisce) þǣm Māwriscum cnēorissum Nīwes Sǣlandes. Oþ þisne tīman þæt andgiet þǣre Fōrewearde is gīet gefliten.
Nīwe Sǣland wearþ selfwealdende rīce on þǣm 26. dæge Hāligmōnaþes þæs 1907. gēares þurh cyninges hātunge. Ful sundorrīcehād wæs golden fram þǣm Gemōte þæs Geāndan Rīces mid þǣre Asetnesse Westmynsteres þæs 1931. gēares; hit wæs andfangen þurh þǣre Asetnesse gecorennesse fram þǣm Gemōte Nīwes Sǣlandes on þǣm 1947. gēare. Nū is Nīwe Sǣland cynerīce inne þǣre Þēodacynewīsan.
Stēormǣl[adihtan | ādihtan fruman]
Nīwe Sǣland is staðolwritlīc cynedōm mid gemōtedum folcrīce. Æfter þǣre Nīwes Sǣlandes Gesetednesse Cyninglicra Namena (þæs 1953. gēares), Elisabeþ II Cwēne is Cwēne Nīwes Sǣlandes and is betǣcned tō hēafode þæs rīces fram þǣm Cynespeliende.
Nīwes Sǣlandes Gemōt stent on þǣm ānfealdan Hūse Spelienda, fram þǣm þe þæt lǣstende Hūs mid nēan 20 þegnum is geseted. Þǣr nis nān gewriten staðolwrit.
Þæt Lǣstende Hūs is fram þǣm Forman Þegne gelǣdd, þe is nū John Key of þæs medume drohtbewariendan Þēodlīcum Stēormǣlhēapes.
Gemǣna wealdcēosunga sind geworht ǣne on ǣlcum þrigēare; sēo nīwancumenoste cēosung wæs geworht on þǣm 2011. gēare. Se Hēafodmann þæs Oferstealles wæs Phill Goff, þe wearþ lādmann þæs Weorclican Gefēres on æfteran 2006. Nū is [[David Shearer] se Hēafodmann þæs Oferstealles. On þissum dagum stent þæt Hūs on eahta gefēra, þe fram þǣm 1996. gēare hæfþ geworden gecoren þurh wīsan andefenre spelunge þe Mincgedum Dǣlnimendum Andefen gehāten is (oft on Nīwum Englisce "MMP" æfter "Mixed Member Proportional" gehāten).
Nīwe Sǣland is dǣlnimend þǣre ANZUS borhes fōrewearde betweox Australie, Nīwum Sǣlande, and þǣm Geānlǣhtum Rīcum American. On 1985 Nīwe Sǣland forweornde tō lǣtenne Geānlǣhtra Rīca motige gefēd oþþe motige wǣpnded scipu tō ingangenne on his hȳða; þis berēnode þā Geālǣhtan Rīcu tō tōwendenne his ANZUS borh tō Nīwum Sǣlandelande on 1986. Nīwe Sǣland ne hæfþ be lage forlǣten þā fōrewearde.
Nīwe Sǣland is dǣlnimed þisra eorþstēormǣllicena þēodnessa:
Dēmung[adihtan | ādihtan fruman]
Nīwe Sǣland hæfþ Hēah Gerēfearn (oþ 1980 wæs hit "Supreme Court" gehāten (mǣnende "Hīest Gerēfearn")) and Gerēfearn Gesēcednesse (ǣr dǣl þæs Hīestan Gerēfearnes), ēac tō underlinglicum gerēfearnum. Oþ 2004 cūðon gesēcednessa fram cēosungum þæs Gerēfearnes Gesēcednesse on þǣm Dēmendum Gemōte þæs Witenagemōtes on Lundene geseted wesan.
On 2003 wæs sēo Gesetedness þæs Hīestan Gerēfearnes geseted, tōwendende gesēcednessa þǣm Witenagemōte, þe hæfþ geworden wyrcende siþþin 2004, and staðoliende Hīehst Gerēfearn Nīwes Sǣlandes on Wellingtūne.
Landlagu[adihtan | ādihtan fruman]
Þǣr hit wæs ǣrost fram Europiscum geseted wæs Nīwe Sǣlande gesundrod on scīrum. Þās wǣron adilod on 1876 swā þæt þæt weald cūðe weorðan hēafodburge geseted for sceattlicum intingum. Tō wæstme þisses hæfþ Nīwe Sǣland nān gesundrodlīce gespelod underrīcisc dǣl landes, tō bȳsne scir, rīce oþþe landrīce būtan his stōwlicum wealde. Nā þȳ lǣsÞā gāstas þāra scīra gīet libbaþ and þǣr is strang feohtung on gamenum and þēawiscum weorcum.
Siþþin 1876 hæfþ stōwlic weald wealded þā missenlican geardum Nīwes Sǣlandes. For his gesettunge stǣre wæs Nīwes Sǣlandes stōwlic weald geworht nēan æfter Brytiscum stōwlicum wealdes wīsum, mid gecorenum burgum and fylca witenagemōtum. Æfter gēarum habbaþ sume þisra witenagemōta geþoftod oþþe gefēred andwendunga be gemǣnre andwyrdunge, and sumu nīwu ones wǣron geseted. On 1989 setede þæt stōwlice weald on ful nīwe endebyrdnesse, brūcende þone twāendebyrdnessan timber þisra daga landscipra witenagemōta and landrīca dōma.
Tōdæg hæfþ Nīwe Sǣland 12 gearda witenagemōtas tō þǣre dihtunge landes and farunge and 74 landrīca dōmas þā þe dihtaþ strǣta macunge, adelsēaþes macunge, timbrunga andwyrdunga, and ōðru stōwlicu þing. Þā landrīca dōmas sind 16 burga witenagemōtas, 57 beganga witenagemōtas, and se Cīthāmīega Witenagemōt. Fēower þāra landrīca witenagemōta (ān burg and þrīe begangas) and se Cīthāmīega Witenagemōt ēac dō þæt weorc landscipes witenagemōtes and þæs sind gecūþ tō geānlǣhtum dōmum. Landrīca dōma begangas ne sind sōþlīce underdǣl þāra landscipa witenagemōta beganga, and sume heora gemengaþ landscipa witenagemōta mearca.
Ōðra gecorena stōwlica wealdes endebyrdnessa sind burhwara wealdende þrēatas, flogoðena lēafa gyld, beganga hǣlðe wealdende þrēatas, and scole wealdende þrēatas gyldhealdenda.
Land[adihtan | ādihtan fruman]
Hēafodlic gewrit: Land Nīwes Sǣlandes
Nīwe Sǣland stent on twǣm grēatum īegum and missenlicum læssum īegum. Sēo Sūðerne Īeg is sēo grēatoste landes brǣd, and is gesundrod andlang hire lengðe be þǣm Sūðernum Alpisum, hwæs þe hīehst beorg is Aoraki / Cook Munt þe is 3754 metera hēahþe. Þǣr sind 18 beorgas þe standaþ hīehran þonne 3000 metera on þǣre Sūðernan Īege. Sēo Norðerne Īeg is læs dūnlendisc þonne se Sūða, ac hire land is geseted be fȳrbeorgum. Se hīehstan Norðerne Īege beorg, Ruapehu Munt (is 2797 metera), is wyrcende hornlic fȳrbeorg.
Sēo fulle brǣdness þæs landes Nīwes Sǣlandes, 268,680 þm²a, is hwæthwæge læsse þonne sēo Iapanes oþþe þāra Brittiscena Īega, and hwæthwæge māre þonne Coloradorīce on þǣm Geānlǣhtan Rīcum American. Þæt land is māre þonne 1600 þm æfter his hēafodlican norþnorþēasternan eaxe.
Nīwe Sǣland is sēo landlecgende ānlēpigoste eallra þēoda. Þæt nīehste land, Sūþland, is 2,000 þmum benorþwestan Nīwes Sǣlandes hēafodlicum īegum ofer þǣre Tasmansǣwe. Þæt ān land besūðan him is se Andnorða, and benorðan him sind Nīwe Caledonia, Ficgiege, and Tonga.
Þæt gewunelice medumweðer geond þæt land is mild, oftost fram cōlum gewedere oþ milde wearm geweder, mid gewedere selden undersincende under oþþe ge 0°C ge rīsende ofer 30°C. Byrdnessa gāþ fram wǣtum, caldum gewedere on Sūþlande and þǣm Westriman þǣre Sūþīege, þǣr fielþ þæt grēatoste dǣl Nīwes Sǣlandes regnes, oþ underwearmbeltisc geweder on Norþlande. On Wellingtūne is þæt medume læste geweder on wintere 5.9°Ca and þæt medume mǣste geweder in sumere 20.3°Ca.
Landlic andwlita[adihtan | ādihtan fruman]
Nīwes Sǣlandes landlegedness hafaþ unhliden on manigum feorrsīene wæfersīnum and scēawspellum . Hūru Ercol and Xena wǣron lēohgewriten be Auclande, Heofonlicu Wiht in Crīstcirican. Peter Jackson lēohwrāt Se Hlāford þāra Hringa in missenlicum stōwum geond þæt land, brūcende þā ānlican and andefne unahodenan landlegednessa.
Blōtsman and Dēor[adihtan | ādihtan fruman]
For his langan ānlēpnesse fram þǣm ōðrum landum þǣre worulde hæfþ Nīwe Sǣland ungewunelice blōtsman and dēor. Oþ þone tōcyme þāra formena manna efne ānum þūsendgēare oþþe twǣm ǣr, eahtig þæs landes wæs wuduland and, būtan twǣm cynnum of hreaðemȳs, nān meolcsycend dēor fand man ūt þǣre brime. On stede þæs wǣron Nīwes Sǣlandes wealda geset be missenlicum cynnum fugola (heora manige sind fleohtlēase), crēopendas, and seoxsceancwyrm - heora manig nēan swā grēat swā mūs (seoh þæt gewrit be lopphāmum).
Feohwendung[adihtan | ādihtan fruman]
Hēafodlic gewrit: Feohwendung Nīwes Sǣlandes
Nīwe Sǣland hafaþ nīwlice, forðode feohwendunge. His hēafodlic ūtbǣru weorc sind eorþbigeness, geardbigeness, fiscoþ, wudufellung and giwitnesse cræft. Þǣr is ēacswā hwæthwega hefig landscēawinge weorc. Þā scēawspella and wīna weorc sind geþōht wesan tōcumendu.
Siþþan 1984 habbaþ folgiendu geweald worhten grēate feohwendunge efttimbrunge, andwendende Nīwe Sǣland from swīðe hāmcēapbeorgendre and gefadodre feohwendunge on lȳsdre, frēocēapunglicre feohwendung. Būton tīmum strangre weaxunge in þǣm middelum 1980 gēarum and ǣrum 1990 gēarum, sōþ ingangfēo habbaþ lytloden wiþ þāre 1980 gēara micelnessa, and medume gēarlic feohwendunglic geþungenness hafþ gebēon læsse þonne sēo þe wæs anbīdod and is swīðe getrīwende in micelum micelnessum tōfarena tō ætīcenne his fulle rīcisce forþbǣro.
Þæs andweardes Nīwes Sǣlandes gewealdes feohwendunglice endas sind staðolode on ǣre awendunge fram heora setting ongemang þāra læssena dǣl þāra OECDlicena rīca tō mārum stede eft, sēcende frēocēapunglica forewearda, lytliende þā ungelīcnessa betweox þǣm folcum, and timbriende "gewitnesse feohwendunge."
Nīwe Sǣland is swīðe forþgelang on cēapunge — ānlīce in eorþbīgenesse forþbǣru - tō healdenne weaxunge, and hit hafaþ gebēon gewǣged fram woruldwīdum feohwendunglicum forslǣwungum and lytlungum wara cēapgylda. Siþþan eorþbīgenesse ūtbǣru sind swīðe gewǣgda fram feohtācna weorþ and grēat dǣl brūcenda wara sind inbrōhta, ǣniga hweorfunga on weoðe þæs Nīwes Sǣlandes doleres habbaþ strange wyrcunge wiþ his feohwendunge.
Under þǣm æfterrum 1980 gēarum , þæt Geweald Nīwes Sǣlandes cīepede manig miclu cēapunge geweorc, ge his feorsprecera wrǣd, ge his rōdweges endebyrdnesse, ge manige ūtweorpsenderas, ge tū gyldhūs in rǣwe nyttfēona cēpa. Þēah þæt Geweald Nīwes Sǣlandes gīet gewealdeþ hefig tæl underginnunga, þā þe sind ætgædere gecūða tō Rīcāgena Underginnunga; hīe sind gewealdeda þurh unbefealdena dǣlnimunge gesetednessa swā ānstandenda underginnunga þe sind sculon wyrcan nyttlīce, swā swā ǣnig ānlēpiglīce āgnu underginnung. Missenlicu dǣl beorgendre gelagunge staðolaþ underginnunga endas ac forwiernaþ þæt dǣlnimendu geweald hæbben wyrcen þā underginnunga gedæghwamlīce. Ǣrendþegnung, spearcaweorces wrǣdas, ūtweorpsendunge and feorrsīene brādweorpendas, ēacswā lǣcehūs and ōðer cēapunge underginnunga sind staðolod þus. Þā hēafodlican Rīces Þegnunga standaþ on gewealdes mearcum and þegnungum þā hēafodlīce arēdiaþ gewealdes gelǣstunge, rǣdes rǣd, laga gelǣstung, and fērlica þegnunga.
Folcandgiet[adihtan | ādihtan fruman]
Hēafodlic gewrit: Folcandgiet Nīwes Sǣlandes
Hūhwega eahtige hundoðan Nīwes Sǣlandes folces sind of Europiscum lēodum cennede. Māorisca lēoda sind þæt ōðerlīce mǣste folc (14.7% Nīwes Sǣlandes folces). Betweox þæs 1996 gēares and þæs 2001 gēares folctellunge, þæt tæl lēoda mid Asianiscum frumcynne (6.6% his lēoda) wearþ māre þonne þæt Seriscus Gārsecges Īegbūenda (6.5% his lēoda) (understand þæt sēo folctellung lēt mann tō wrītenne manige folcbendas). Sēo onfangenness Māoriscre līfwīsan gīet wiexþ, ānlīce for þǣre nīwancumnan īnlāde Māoriscre feorrsīne þegnunge.
Līfwīse[adihtan | ādihtan fruman]
Tīma[adihtan | ādihtan fruman]
Hēafodlic gewrit: Tīma in Nīwum Sǣlande
Nīwes Sǣlandes Geseted Tīma is twelfum stundu æforan Efenwyrcende Woruldwīd Tīma (gehāten ēac tō sceortunge "UTC"). Betweox þǣm æftermestan Sunnandæge Hāligmōnaðes ǣlces gēares and þǣm formestan Sunnandæge Eostormōnaðes þæs folgiendan gīeres brȳcþ Nīwe Sǣland Dæges Lēohtes Settunge tīman.
|Elisabeþe rīciu:


Antigua and Barbuda • Australia • Þā Bahamas • Barbados • Belīs • Canada • Geānede Cynerīce • Grenada • Iamaica • Nīwe Sǣland • Papua Nīw Guinea • Sanctus-Christophes and Nefis • Sancte Lucīa • Sanctus-Finsent and þā Grenadingas • Salomon Īege • Tuvalu
|Sericus Garsecges Iegland|